2. ΒΑΣΙΛΙΚΟΝ ΔΙΑΤΑΓΜΑ της 31 Οκτ. /8 Νοεμ. 1913 (ΦΕΚ 222) Περί εκτελέσεως του Νόμ. ΓπΛ΄(3930) της 23 Οκτ. 1911 “περί των εν τω Π.Ν. τηρουμένων μητρώων”. Έχοντες υπ΄ όψιν τα άρθρ. 1 και 3 του ΓπΛ΄ (3930) της 25 Οκτ. 1911 Νόμου “περί των εν τω πολεμικώ Ναυτικώ τηρουμένων μητρώων” προτάσει του Ημετέρου επί των Ναυτικών Υπουργού, απεφασίσαμεν και διατάσσομεν. Άρθρ.1.-Παρά τω Υπουργείω των Ναυτικών τηρούνται τα ακόλουθα μητρώα, εις α  αναγράφονται οι εν τω Πολεμικώ Ναυτικώ τεταγμένοι. α)Μητρώον των μαχίμων αξιωματικών. β)Μητρώον των ναυπηγικών αξιωματικών. γ)Μητρώον των οικονομικών αξιωματικών. δ)Μητρώον των αξιωματικών του μηχανικού κλάδου. ε)Μητρώον των υγειονομικών αξιωματικών. ς)Μητρώον των φαρμακευτικών αξιωματικών. ζ)Μητρώον των ιερέων. η)Μητρώον των αρχιεργοστασιαρχών πρώτης τάξεως. θ)Μητρώον των αρχικελευστών παντός κλάδου και των προς τούτους αντιστοιχούντων. ι)Μητρώον των εις την υπηρεσίαν του Πολεμικού Ναυτικού υπηρετούντων πολιτικών υπαλλήλων παντός βαθμού. ια)Μητρώον του σώματος των φάρων. ιβ)Μητρώον της λιμενοφυλακής. Άρθρ.2.-(Αντικατεστάθη δια των διατάξεων του Β.Δ. 31 Οκτ. /12 Νοεμ. 1935). Άρθρ.3.-Ο τύπος των μητρώων, περί ων τα προηγούμενα άρθρ. 1 και 2, κανονισθήσεται δι΄ αποφάσεως του Υπουργού των Ναυτικών. Πάντα δε ταύτα θέλουσι μονογραφηθή και αριθμηθή υπό του Διευθυντού της Διοικητικής Υπηρεσίας του Υπουργείου των Ναυτικών. Σελ. 283 Μητρώα Π. Ναυτικού 37.Δ.γ.1-2 Άρθρ.4.-Εν τοις ναυτικοίς μητρώοις, περί ων το παρόν Δ/μα, θέλουσιν εγγραφή υπό της αρμοδίας υπηρεσίας πάντες οι εγγεγραμμένοι εις τα μέχρι τούδε εν χρήσει παρά τη ναυτική υπηρεσία μητρώα, κατά τας περί τούτου υπό του Υπουργού των Ναυτικών δοθησομένας διοικητικάς οδηγίας. Άρθρ.5.-Προς αναγραφήν εις τα οικεία ναυτικά μητρώα της χρονολογίας γεννήσεως των εν τω πολεμικώ ναυτικώ τεταγμένων, δι΄ όσους δεν σημειούται τοιαύτη εις τα μέχρι τούδε εν χρήσει μητρώα, υποχρεούνται οι ενδιαφερόμενοι εντός τριών μηνών από της δημοσιεύσεως του παρόντος Δ/τος να υποβάλωσιν ιεραρχικώς εις το Υπουργείον των Ναυτικών απόσπασμα της ληξιαρχικής πράξεως γεννήσεως. Μη υπαρχούσης ληξιαρχικής πράξεως γεννήσεως, κατά την περί τούτου πιστοποίησιν του αρμοδίου ληξιάρχου, υποχρεούνται εντός της αυτής προθεσμίας να υποβάλωσιν εις το αυτό Υπουργείον πιστοποιητικόν του αρμοδίου δημάρχου περί της εγγραφής των εις τα μητρώα των αρρένων και περί του έτους γεννήσεως. Εν τη περιπτώσει ταύτη ως ημερομηνία γεννήσεως θέλει σημειωθή η υπό του ενδιαφερομένου εντός της αυτής προθεσμίας εν τη αιτήσει αυτού δηλωθησομένη. Άλλως η 1η Ιανουαρίου. Οι τεταγμένοι εν τω Πολεμικώ Ναυτικώ ων δεν σημειούται εν τοις μέχρι τούδε εν χρήσει μητρώοις ημερομηνία γεννήσεως, αλλά μόνον το έτος της γεννήσεως, υποχρεούνται εντός της αυτής, ως άνω προθεσμίας, να υποβάλωσιν ιεραρχικώς εις το Υπουργείον των Ναυτικών απόσπασμα ληξιαρχικής πράξεως γεννήσεως. Μη υπαρχούσης δε τοιαύτης κατά πιστοποίησιν του αρμοδίου ληξιάρχου, υποχρεούνται οι ενδιαφερόμενοι να υποβάλωσιν εντός της αυτής προθεσμίας δήλωσιν περί της ημερομηνίας της γεννήσεως, άλλως σημειωθήσεται η 1η Ιανουαρίου. Εν τη περιπτώσει ταύτη πάντως ως έτος γεννήσεως λογίζεται το έτος το σημειούμενον εν τοις μέχρι τούδε εν χρήσει μητρώοις. Άρθρ.6.-Η ισχύς του Δ/τος τούτου άρχεται από της δημοσιεύσεως αυτού δια της Εφημερίδος της Κυβερνήσεως. Εις τον αυτόν Υπουργόν ανατίθεται η του παρόντος Δ/τος δημοσίευσις και εκτέλεσις. Σελ. 284 